钦定古今图书集成/明伦汇编/氏族典/第034卷 > 《廖用贤尚友录》 > 锺晓
## 钦定古今图书集成/明伦汇编/氏族典/第034卷 > 《廖用贤尚友录》 > 锺晓

按《广东通志》：“晓，字景旸，顺德人。少沉毅寡言，举弘治
壬子乡荐，授福州训导，迁国子学正，擢南御史。奏革
锦衣、金吾、龙骧、腾骧四卫冗员及工部冗匠，岁省漕
米数十万。劾江西参政王奎、参议王泰、白金佥事李
淳党宸濠，将酿大祸。及宸濠平，上思晓言，赐金旌之。
未几，中忌者，谪判沔阳，迁知归州。”湖广忠路、四川石
柱两土官争地相攻，晓奉檄讯之，片言而服。迁端州
同知，思恩知府，致仕，年八十五卒。